Toshkentda 49 ta ixtisoslashtirilgan bolalar bog‘chalari qayta tashkil etiladi

2-oktabrdan boshlab Toshkent shahrida 49 ta ixtisoslashtirilgan maktabgacha ta’lim tashkilotlari faoliyati tashkil etiladi. Bu haqda Maktabgacha ta’lim vazirligi matbuot xizmati xabar berdi.
Unga ko‘ra:
Ushbu qadam jismoniy yoki aqliy rivojlanishida nuqsoni bo‘lgan, maxsus pedagogik yordam va reabilitatsiyaga muhtoj nogiron bolalar uchun sharoitlarni yaxshilashga xizmat qiladi.
Qayta tashkil etish bo‘yicha qaror Maktabgacha ta’lim vazirligi hamda Sog‘liqni saqlash vazirligi bilan hamkorlikda o‘tkazilgan kompleks tekshiruvdan so‘ng qabul qilingan. Ma’lum bo‘lishicha, ixtisoslashtirilgan maktabgacha ta’lim tashkilotlarining 70—94 foiz tarbiyalanuvchilari sog‘lom va umumiy tipdagi maktabgacha ta’lim tashkilotlarida o‘qishi mumkin.